1 กันยายนนี้ เริ่มใช้จ่ายโครงการคนละครึ่ง ระยะที่ 5
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า โครงการคนละครึ่ง ระยะที่ 5 จะเริ่มใช้จ่ายได้ตั้งแต่วันที่ 1 กันยายน ถึง 31 ตุลาคม 2565 โดยภาครัฐสนับสนุนในอัตราร้อยละ 50 แต่ไม่เกิน 150 บาทต่อคนต่อวัน และไม่เกิน 800 บาทต่อคน ตลอดระยะเวลาโครงการ ล่าสุด ณ (29 สิงหาคม 2565 เวลา 15.00 น.) มีประชาชนรายเดิมที่เคยใช้สิทธิโครงการฯ ระยะที่ 4 กดยืนยันสิทธิเข้าร่วมโครงการฯ ระยะที่ 5 แล้วจำนวน 18.30 ล้านราย ส่วนผู้ที่ยังไม่ได้กดยืนยันสิทธิอีกประมาณ 7.97 ล้านราย สามารถกดยืนยันสิทธิผ่านแอปพลิเคชันเป๋าตังได้ทันที และต้องเริ่มใช้สิทธิครั้งแรกภายในวันที่ 14 กันยายน 2565 เวลา 22.59 น. มิเช่นนั้นจะถูกตัดสิทธิสำหรับการลงทะเบียนผู้ประกอบการร้านค้า ล่าสุด มีจำนวน 401,962 ร้านค้า และยังคงลงทะเบียนเข้าร่วมโครงการฯ ได้อย่างต่อเนื่อง จนกว่ากระทรวงการคลังจะปิดรับสมัคร พร้อมสามารถเลือกเชื่อมต่อกับผู้ให้บริการฟู้ดเดลิเวอรี่แพลตฟอร์มได้หนึ่งราย ได้แก่ ช้อปปี้ฟู้ด ไลน์แมน แกร็บฟู้ด ฟู้ดแพนด้า และทรูฟู้ด ผ่านทางแอปพลิเคชันถุงเงินนอกจากนี้ โครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 5 และโครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 3 จะเริ่มใช้จ่ายได้ในช่วงเวลาเดียวกับโครงการคนละครึ่ง ระยะที่ 5 โดยจะได้รับเงินช่วยเหลือ ค่าซื้อสินค้าจำนวนไม่เกิน 200 บาทต่อคนต่อเดือน รวม 400 บาทต่อคน ตลอดระยะเวลาโครงการ สามารถตรวจสอบสิทธิได้ทาง https://เพิ่มกำลังซื้อ.คนละครึ่ง.com